PIÈCES A L’APPUI. 
311 
Or’ adieu , père et mère, 
» Tous mes parens ! 
Me voici solitaire 
» A mon printemps. 
Je n’auray iouysance, 
» De mon vivant. 
Car suis en desplaisance 
Enclose en ce couvent. 
O ieusne homme en tristesse, 
» Mal fortuné, 
Moy estant ta maistresse 
» T’ay fasonné. 
Foy et ferme espérance 
» Je t’ay donné 
De ta persévérance 
Et de ma loyaulté. » 
Jlutrf. 
La Parcque si terrible 
A tous les animaulx, 
Point ne me samble horrible ; 
Car le moindre des maulx 
Qui m’ont fait sy dolent, 
Me rend plus violent. 
Comme d’une fontaine , 
Mes yeulx sont distillants ; 
Ma face est d’eau sy plaine , 
Que de veoir je m’atents 
Mon cœur tant soucieux 
Distiller par mes yeux. 
De mortelles ténèbres 
Mes yeulx sont jà noircys ; 
Mes pompes sont funèbres 
Et mes membres transys ; 
Las ! je ne puis guérir, 
Et sy ne puis morir. 
La fortune amyable 
N’es-se pas moins que rien ? 
O ! que tout est muable 
En ce val terrien ! 
Hélas ! bien je congnois 
Que riens je ne craignois. 
Rigueur me tient sans cesse, 
Doleur me tient de près , 
Crainte point ne me laisse, 
Soucy me vient après ; 
Bref, de iour et de nuyct 
Toutte chose me nuyt. 
La verdoyant’ campagne , 
Ses fleuris arbrisseaulx, 
Tombant de la montagne 
Les murmurans ruisseaux , 
Tout ce plaisant ouïr 
Ne me peult resiouir. 
La musique sauvage 
Du rossignol du bois 
Contriste mon courage, 
Et m’en desplaist la voix 
De tous joyeulx oiseaulx 
Qui sont au bort des eaulx. 
Le cygne poétique, 
Lorsqu’il est mieulx chantant, 
Sur la rive aquatique 
Sa mort va annunsant. 
Las ! tel chant me plaist bien 
Qui est semblable au mien. 
